Louis Pasteur itu apa sih? Jelaskan dalam bahasa minangkabau ya

Louis Pasteur () adolah ilmuwan kalahiran Prancis. Sabagai ilmuwan, baliau barasia manamukan caro managah pambusuakan makanan inggo babarapo wakatu lamonyo jo proses pamanehan nan biaso disabuik pasteurisasi. Louis Pasteur mamulai kariernyo sabagai ahli fisika di sabuah sikolah lanjutan ateh. Pado umua 26 taun liau alah manjadi profesor di Universitas Strasbourg, kudian liau pindah ka Universitas Lille dan di sinan pado taun 1856 liau malakukan panamuan nan amaik baguno di bidang kadotoran. Panamuan awanyo adolah pasteurisasi iyolah mamatikan bakteri nan ado di susu jo pamanehan.

Louis Pasteur ilmuwan pandukuang teori Biogenesis tanamo jo teori "Omne ovum ex vivo omne vivum ex ovo"

Pasteur juo mambuek ubek untuak panagah panyakik antraks jo suntikan malawan panyakik anjiang gilo (rabies). Pado wakatu itu urang nan tagigik dek anjiang gilo ka mandarito panyakik nan disabuik hidrofobia. Suntikan rabies Pasteur indak hanyo managah tapi juo maubek panyakik tu. Pado ari ulang tahunnyo nan ka 70 dotor-dotor jo ilmuwan dari saluruah dunia bakunjuang ka Paris untuak mahoromatinyo. Sajak taun 1888 karya Pasteur dilanjuikan di Institut Pasteur di Paris. Kini institut itu mampunyoi cabang di 60 nagara. Makamnyo ado di bawah institut tasabuik, jenazahnyo dimasuakan ka dalam peti mati tabuek dari marmar jo granit.